CELEX: 32017R2248
Language: hu
Date: 2017-11-30 00:00:00
Title: A Bizottság (EU) 2017/2248 végrehajtási rendelete (2017. november 30.) egyes áruk Kombinált Nómenklatúra szerinti besorolásáról

8.12.2017   
               
               
                  HU
               
               
                  Az Európai Unió Hivatalos Lapja
               
               
                  L 324/14
               
            A BIZOTTSÁG (EU) 2017/2248 VÉGREHAJTÁSI RENDELETE
      (2017. november 30.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. november 30-án.
         
            
               a Bizottság részéről,
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Hat, egyenként 3,25 mm vastagságú huzalból készült árucikk (ún. feszítőhuzal-végsaru, „guy grip dead end”).
                     A huzalok anyaga hidegen húzott, horganyzott szénacél. Az egymás mellett párhuzamosan futó huzalokat cinkbevonat borítja be. Teljes hosszukban lazán összesodortak és U-alakúra hajlítottak.
                     Vám elé állítás után az árucikket fa távíró-vezetékoszlopokon alkalmazzák „merevítőeszközként”, azaz a huzalból a szoros sodrás következtében sodort huzal lesz.
                     (Lásd a képeket.) (*1)
                     
                  
                  
                     7326 20 00 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, valamint a 7326  és a 7326 20 00  KN-kódok szövegezése határozza meg.
                     A 7312  vtsz. alá történő besorolás, mint sodort huzal, kötél, kábel, fonott szalag, heveder és hasonló kizárt, mivel az árucikk nem szorosan sodort (lásd még a 7312  vtsz.-hoz tartozó HR-magyarázat első bekezdését és a Kombinált Nómenklatúrának a 7312 10 61  – 7312 10 69  alszámokhoz tartozó magyarázatát). Az árucikket csak a távíró-vezetékoszlopra való felszereléskor sodorják össze szorosan.
                     Az árucikket ezért a 7326 20 00  KN-kód alá, vas- vagy acélhuzalból készült más árucikként kell besorolni.
                  
               
            
         
            (*1)  A képek csupán tájékoztató jellegűek.